Esther's Country Lodge | LekkeSlaap
Esther's Country Lodge: Hooffoto's
Adres: BH24 op R560, Hekpoort, 1790, Gauteng
Welkom by Esther's Country Lodge, 'n kontemporêre lodge in 'n die hartjie van die Magaliesberge. Moderne minimalisme is die eerste eienskap wat besoekers opval wanneer hul hier arriveer. Die lodge se hoë plafonne skep 'n gevoel van ruimte wat deur die ontblote baksteen en hout beklemtoon word. Dit is 'n gaste-lodge met 'n verskil ? Frank van den Ham se kleurvolle glaskuns is orals te bespeur.
Esther's Country Lodge het 8 dubbelkamers. Elke kamer is gerieflik gemeubileer en het 'n privaat en suite-stort, koffie- en teemaakgeriewe, 'n sitarea en 'n TV.
Nuttig 'n heerlike maaltyd wyl jy jou perfekte wegbreek in die platteland geniet. Die kaggel in ons elegante restaurant skep 'n behaaglike atmosfeer. Die disse op ons seisoenale spyskaart spreek van 'n vernuftige vermenging van Switserse en Oostenrykse geure. Net die beste groente uit ons eie groentetuin is goed genoeg vir ons kombuis.
Die pizza-oond is ideaal vir gaste wat al fresco-middag en -aandetes wil nuttig as dit warm is. Smul gerus aan die pizza-bederfies en Europees geïnspireerde disse wat hier voorgesit word.
Ons majestueuse tuine bied 'n toevlugsoord met sitplek onder skadubome en 'n uitsig op die berge. Sit gerus hier en ontspan saam met jou vriende of familie, of geniet 'n bietjie afsondering en 'n goeie boek. Daar is 'n speelarea met 'n klimraam vir die jongspan, so dis ideaal vir gesinne.
4.7 uit 5van 8 resensies vir Esther's Country Lodge
BH24 op R560, Hekpoort, 1790, Gauteng
Gaste dink Esther's Country Lodge het 'n baie goeie ligging
https://travelground.imgix.net/AAEAAQAAAAAAAAAAAAAAAF6tpb4nHPjbibasJyeM1JEnaAACxYaVCHbo8zykJNSA7ZwEBJ?w=1440&h=960&fit=crop&auto=format Vanaf R1 090 per nag (vir 2 persone) 8 5 1 5 BH24 on R560 Hekpoort 1790 Gauteng 086 999 0018 14:00-19:00 11:00 -25.86672 27.652866